причината, която е довела до невключването на IQOXE в жалбата, за да се гарантира, че неговото изключване не е било извършено на основания, различни от случилия се през януари 2020 г. инцидент. Oxyde повдигна въпроса и за неоказването на съдействие от страна на други производители от Съюза.
 (41)
 Комисията припомня, че с всички производители от Съюза, които са посочени в жалбата и са известни по друг начин на Комисията преди започване на процедурата, е бил установен контакт в рамките на проверката в каква степен жалбата се подкрепя или отхвърля. Това изчисление се основава на количествата произведен МЕГ, посочени в индивидуалните декларации от такива производители и сдружения на производители, и на съдържащата се в жалбата информация, която включва и информация относно общото производство на Съюза. Поради това на етапа на започване на процедурата бе стигнато до заключението, че условията на член 5, параграф 4 от основния регламент са изпълнени.
 (42)
 В съответствие с член 4, параграфи 1 и 2 от основния регламент производители, които са свързани с износители или вносители и/или самите те са вносители на продукта, за който се твърди, че е дъмпингов, могат да бъдат изключени от промишлеността на Съюза, ако връзката им с износителите или вносителите на дъмпинговия продукт и/или техният внос е причина да действат по начин, различен от този на несвързаните производители. В анализа преди започването на процедурата не беше открито основание за изключването на който и да е от производителите жалбоподатели от определението за промишленост на Съюза. Освен това Комисията оцени този аспект по време на разследването, както е посочено в съображения 135—140. По отношение на твърдението, че BASF SE и Ineos Lavera не са били част от жалбата, това твърдение е фактически невярно. Тези двама производители са част от жалбата, както е посочено в приложение А-1 от неповерителната версия на жалбата.
 (43)
 SABIC и мисията на Кралство Саудитска Арабия заявиха, че няма фактически или правни основания за кумулиране на вноса от Кралство Саудитска Арабия и САЩ и че този внос е повлиян от различна динамика, показвал е различни тенденции в Съюза и цената на вноса от Кралство Саудитска Арабия не е подбивала цените на Съюза, за разлика от вноса от САЩ.
 (44)
 След извършване на съответния анализ Комисията установи, че въз основа на наличната информация и статистически данни условията за кумулиране по отношение на засегнатите държави на етапа на жалбата са изпълнени. Бе установено, че дъмпинговите маржове са надвишавали нивото de minimis. Както се вижда от наличните официални статистически данни за вноса, дъмпинговият внос не е бил пренебрежимо малък (над нивото de minimis) по отношение на обемите за всички засегнати държави. Освен това МЕГ е стока и конкуренцията между продуктите, внасяни от Кралство Саудитска Арабия и САЩ, и продуктите на промишлеността на Съюза е идентична и се основава стриктно на цената, независимо от каналите за продажби. Липсата на подбиване на цените в жалбата във връзка с вноса от Кралство Саудитска Арабия не означава, че няма ефект върху цените. Поради това на етапа на започване на процедурата бе стигнато до заключението, че условията на член